IZVJEŠTAJ 

pete glavne skupštine „Bihaća", hrvatskoga društva za istraživanje domaće 
po vješti, držane u Spljetu dne 27. prosinca 1898. 


Dnevni red: 

I. Izvještaj upraviteljstva ob ovogodišnjem 
društvenom radu. 

II. Izvještaj strukovnoga odbora o znanstve¬ 
nom društvenom radu. a) Dnevnik iskapanja u 
Solinu od 22. kolovoza do 15. prosinca 1898. 
6) Izvještaj predsjednika o crkvi Sv. Marije od 
Otoka i nadgrobnom napisu kraljice Jelene ć) Iz¬ 
vještaj glavnog izvjestitelja strukovnog odbora 
prof. dr. Luke Jelića ob istom predmetu, d) Iz¬ 
vještaj člana strukovnog odbora g. Pavla Ergovca 
o nekojim iskapanjima u kaštelanskom polju. 

III. Izvještaj blagajnika prof. Ivana Benzona 
o ekonomičkom stanju društva. 

IV. Izbor odstupaj ućih upravitelja. 

V. Konačno uređenje odnošaja društva sa 
bračom Katalinić iz Kaštel Novoga glede zem¬ 
ljišta na ,,Mirima u . 

VI. Nabava slučajna zemljišta za iskapanje 
društveno u Rižinicama u solinskom polju. 

VII. Slučajni prijedlozi. 

Prisutni od upraviteljstva: Predsjednik Mons. 
Fr. Bulić, prof. Ivan Benzon i Dr. Srećko 
Karaman. 

Predsjednik konstatovavŠi dovoljan broj Čla¬ 
nova, otvara sjednicu i pozivlje u odsutnosti taj¬ 
nika velečasnoga D. Kerubina Šegvića, da za¬ 
uzme mjesto perovođe. Predsjednik žali, što 
gospoda članovi društva nisu mogli primiti joŠter 
dotiskan izvještaj Četvrte glavne skupštine zbog 
štamparskih neprilika, nego javlja, da će to biti 
kroz veoma kratko vrijeme. 

I. Izvještaj upravitelj stva ob ovogodišnjem 
društvenom radu. 

Predsjednik Mons. Bulić izreče slijedeću 
besjedu: 

Slavna skupštino, štovana gospodo! 

U drugoj glavnoj skupštini našega društva, 
držanoj dne 16. rujna 1895 u ovomu općinskomu 


domu, svršavao je moj uvodni govor ovim rije¬ 
čima, koje mi je milo ovdje iz dotičnoga izvještaja 
navesti: 

„Do godine nastaviti će se iskapanja na 
Mirimai u Rižinicama, a započeti će prema 
novčanim sredstvima kod podžupničke crkve sv. 
Marije u Solinu, zvane Gospe od Otoka, kod sv. 
Marte u kaštelanskom polju i u zadužbini hrvat¬ 
skih vladara na Putalju povrh Sućurca. U sva¬ 
komu od ovih mjesta nadati se je važnim otkri¬ 
ćima, a po mojemu mnijenju najvažnijim u ru¬ 
ševinama crkve sv Marije od Otoka (S. Maria 
de Otoch), koja se spominje već za kralja Zvoni¬ 
mira, i koja je po tradiciji, što ju je Toma Ar¬ 
ci djakon sačuvao, bila sagradjena g. 880 od 
kneginje Jelene (Doc. str. 480). Baš o njoj Toma, 
po svoj prilici vidok, veli da su u njezinu pri- 
dvorju bili pokopani hrvatski kraljevi. Srećom 
prošlog ljeta kopanjem temelja za zvonik solinske 
crkve, otkrio se sklop zidova, koji uz omanje 
arhitektonske i nakitne ulomke, što se kod iste 
crkve odavna nahode, daju temeljito nagađati, 
da su to ruševine povjesne crkve i zadužbine 
kneginje Jelene, i da je tu tražiti grobove hr¬ 
vatskih kraljeva. Uz božju pomoć nadam se, da 
ću gospodo, kada se prvi put opet do godine 
sastanemo, biti sretan, da Vam javim koje ra¬ 
dosno otkriće. ul 

Kroz godinu 1896 i 1897 iskapanja na Mi¬ 
ri ma u kaštelanskom polju, započeta dne 8. 
srpnja 1895, kako Vam je to poznato iz II. glavnog 
izvještaja za g. 1895. i III. za g. 1896, morala su 
biti nastavljena, te su godine 1897 dovršena, pa 
jedino s ovoga razloga nisu se naumljena iska¬ 
panja mogla na drugom mjestu započeti, osobito 
ne ona kod Gospe od Otoka u Solinu. Pošto su 
kroz godinu 1897 bila sasvim dovršena iskapanja 
na Mi rima, a to povoljnim uspjehom za našu 
narodnu povjest, o Čemu ste bili obaviješteni 


1 Drugi izvještaj Bihaća. Zadar 1896 str. 6 -7. 

lanjske godine, a podrobnije ćete čitati u IV, iz¬ 
vještaju za god. 1897, koji na žalost zbog tehničkih 
i tiskarskih poteškoća nije mogao biti nego istom 
ovo dana u Vjesniku hrvatskoga arheo¬ 
loškoga društva dotiskan. Naše društvo ove 
godine stade, da dalje kopa na solinskomu polju, 
te ponajprije stade istraživati crkvu Gospe od 
Otoka u Solinu. 

Iza kako je upraviteljstvo ob ovomu vijećalo, 
te se sporazumilo sa sfrukovnim odborom, pa do¬ 
bilo dozvolu za kopanje uz stanovite uvjete od 
crkovinstva blažene gospe u Solinu, kojemu na 
susretljivosti budi ovdje izrečena najtoplija za¬ 
hvalnost, 22. kolovoza ove godine započelo se ko¬ 
pati. Već 25. kolovoza bi nađena grobnica hr¬ 
vatske kraljice Jelene, a 26. izvađen iz utrobe 
zemlje njezin napis. Ovo radosno otkriće, o ko¬ 
jemu Vam g. 1895 malne u proročanskom duhu 
natuknuh, eto štovana gospodo obistinilo se 26. 
kolovoza t. g. 

Na prvu vijest znamenitoga otkrića, Vi ste 
gospodo svjedoci, kako se je uzradovala sva hr¬ 
vatska zemlja, kojim je ushitom primila ovu vijest 
i kojim je zanimanjem pratila svaki daljnji korak 
našega rada. 

Netom bjehu otkriveni prvi sigurni ulomci 
ovog napisa naše hrvatske kraljice Jelene, cijenio 
sam svojom dužnosti, poslati odmah iz Solina 
teklića, da javi ovu radosnu vijest našoj općini i 
pučanstvu ovoga grada, a istodobno otposlati 
s mjesta iskapanja našoj jugoslavenskoj akademiji 
u Zagrebu, ovomu središtu našega kulturnoga 
života, brzojavni izvještaj ob ovom znamenitom 
otkriću. 

Tekom iskapanja, kako su se popunjavali 
važniji ulomci ovoga za hrvatsku povjest prezname- 
nitoga napisa, cijenio sam svojom dužnosti, izvješći¬ 
vati jugoslavensku akademiju, koja je ovo priop¬ 
ćivala kroz novine Širemu općinstvu. Još za vre¬ 
mena kopanja osobito pako prvih dana, na sajam 
Male Gospe u Solinu i na Ime Marijino, hiljada 
je duša hodočastilo do Gospe od Otoka, da 
svojim očima vidi mjesto pokopališta hrvatske 
kraljice, koja je tu g. 976 zaklopila oči, u crkvi od 
nje sazidanoj, pokraj samostana od nje uteme¬ 
ljena, iza kako je zadnje godine svoga umrloga 
vijeka, valjda iza nesretna vladanja, sprovela u 
kršćanskim djelima, otirući suze udovicama i tje- 
šeći sirote. 

Kako ćete, štovana gospodo, razabrati iz dnev¬ 
nika iskapanja, iz moga dotičnoga izvještaja, iz 
izvještaja glavnog izvjestitelja, koji nemogavši 
doći na lice mjesta, ipak na temelju otisaka, koji 
su mu se slali, netom bi se što sigurna u na¬ 


pisu sastavilo, trudio se je da odgoneta, a više 
nego li sada zbog kratkoće vremena, na svoje 
vrijeme iz dotičnoga tiskanoga izvještaja, mi smo 
u Solinu našli jedno od pokopališta hrvatskih 
kraljeva, samo jedan napis kraljeva naše hrvatske 
krvi, a tih još ima u solinskom polju. Ali taj je 
napis od neizmjerne važnosti za našu povjest, pa 
i ako nepotpun, on je najveći, najpotpuniji, naj¬ 
znamenitiji stariuarski spomenik iz naše prošlosti 
Jer dočim do sada mi smo imali samo imena na 
napisima naših vladara malne bez drugih oznaka, 
Branimira na Muću, Držislava, Sedeslava i Pribi- 
mira u Kninu, Trpimira u Solinu, u napisu hr¬ 
vatske kraljice Jelene, i ako razdrobljenu u 90 
komada, od kojih samo 14 nesloženih, i nepotpunu, 
kako ga vidite na onoj fotografiji i na onomu 
otisku, mi imamo tri imena naših vladara, uz 
zgode života naše kraljice Jelene. Znamenito 
ovo otkriće crkve sv. Marije od Otoka ili od 
Solina, uz napis kraljice Jelene, pada upravo 
u najtamnije doba naše povjesti. Kako je ovaj 
napis kadar, da baci mnogu svjetlost na ovo doba, 
tako opet, jer je manjkav i nepotpun, a popu¬ 
njen samo povjesničkim nagađanjem, pruža pri¬ 
godu istraživaocima domaće povjesti, da popune 
Šnjim praznine, koje imamo u našoj povjesti u 
drugoj polovici X. v. Ali ovaj napis, jer je manjkav, 
izazivlje naše društvo, da ide opet u solinsko 
polje u trag novim pokopalištima vladara naše 
krvi — a ovih ima još nekoliko — koja će bolje 
našu povjest rasvijetliti. Ova praznina, koju nam 
opet Jelenin napis za sobom ostavlja, zahtijeva 
od našega društva, od svih nas, da naš rad podvo¬ 
stručimo, materijalnim, moralnim, intelektualnim 
silama nastavimo, da lakomoj zemlji iz utrobe 
istrgnemo još koji spomenik, koji će kadar biti, 
uz one, koji su u ovo zadnjih desetak godina na¬ 
đeni, posvema rastjerati tmine, koje su se nadvile, 
kako nad povješću svakoga naroda, tako i nad 
našom, osobito u razdoblju X. i XI. vijeka. 

A kada to bude, a pomoću božjom, samo¬ 
svjesnom pomoći i materijalnom i moralnom na¬ 
šega naroda to će biti, nadajmo se, skoro, tada 
ćemo mi nadoknaditi ono, recimo, nehajstvo, koje 
nas je spopalo prigodom otkrića drevne crkve 
Gospe od Otoka i napisa kraljice Jelene, te 
bez odbora, sjednica i vijećanja, svaki će spljetski 
Hrvat na prvu vijest ovakoga otkrića gologlav i 
bosonog pohrliti do Solina, da se pokloni grobni¬ 
cama hrvatskih vladara, da im se za pokoj duše 
Bogu pomoli, da poljubi njihov pepeo i zemlju, 
po kojoj su oni gazili. 

Nego ako je štovana gospodo, društvo „ Bihać u 
moglo izvesti, što je izvelo, to se ima pripisati 

živomu hrvatskomu osjećaju i živoj uzajamnosti, 
koja sklapa u jedan duh sve Članove upravi- 
teljstva, neutruđivu radu i maru strukovnog od¬ 
bora, moralnomu podupiranju hrvatskog naroda 
i svih prijatelja naših starina, materijalnoj pripo¬ 
moći Vas gospodo, koje dobri Bog poživio i broj 
Vam pomnožio, te pripomoći odličnih rodoljuba, 
vlasti, zavoda, koji su nas ove godine lijepo 
pripomogli. 

I u prvom redu imamo biti zahvalni vis. 
ministarstvu nastave u Beču, koje nam je i ove 
kao i lanjske podijelilo potporu od 1000 kruna. 
Preuzvišeni Mecena hrvatskog naroda, na vijest 
znamenitoga otkrića sjetio se je našega družtva 
svotom od 400 kruna, koju je popratio žarkim 
patriotiČkim pismom. Slavna jugoslavenska aka¬ 
demija, koja je živim zanimanjem pratila ovo 
otkriće, uvrstila je u svoj proračun za g. 1899 
svotu od k. 400 u ime pripomoći našemu društvu 
za nastavak istraživanja u solinskom polju. Ze¬ 
maljski dalmatinski odbor poslao nam je i ove 
godine kao i prošle svotu od 400 kruna, spljetska 
općina darovala nam je 200 kruna, a toliko i 
hrvatska vlada u Zagrebu. Prva hrvatska Štedio¬ 
nica u Zagrebu sjetila se je za prvi put našega 
društva darom od 100 kruna, a općina hvarska 
i ove godine poslala nam 20 kruna. Štovani g. 
kateheta Hefler Ferdo u Križevcima upisao se je 
kao član utemeljitelj dvostrukom svotom, naime 
mjesto sa 50 sa 100 kruna. Gg. učitelji pučki u 
mjestu Ivan Bulić i Frane B radić u stanovitoj 
prigodi darovali su đružtvu 11 kruna i 88 filjira. 

Svim je ovim vlastima i rodoljubima društvo 
već zahvalilo, a upraviteljstvo staviti će kasnije 
prijedlog, da se ovim darežljivim dobročineima i 
današnja skupština javno zahvali, kao Što će pred¬ 
ložiti, da se uzme na ugodno znanje i odobri, Što 
je upraviteljstvo primilo ponudu od hrvatskog 
akademiČkog društva u Spljetu i hrvatskog ,.So¬ 
kola ■* u našemu građu, da u slučaju raspusta 
ovih društava, njihova imovina pripade našemu 
društvu. 

Skupština ima se sa zahvalnošću još da sjeti 
g. Wittaseka vlasnika tiskare C. Albrechta u Za¬ 
grebu, koji je društvu darovao papir, separatnu 
Štampu i broširanje 300 istisaka III. izvještaja 
Bihaća i g. Dra Josipa Sade u Trogiru, koji je ovo 
dana darovao našemu društvu jedan ulomak sarko¬ 
faga sa komadom napisa iz X. ili XI. vijeka. 

Izim u Solinu, naše društvo nije o svojem 
trošku drugdje istraživalo, ali prigodom poljskih 
radnja na zemljama oko Mira u kaštelanskom 
polju, Član strukovnog odbora našega društva 
g. Ergovac, konstatovao je nekoliko malenih otkrića, 


koja zasijecaju u naš rad ovdje, o Čemu će kasnije 
u kratko izvijestiti. Suviše je bila pregledana, da 
na svoje vrijeme bude bolje istražena, crkva sv. 
Klare na Tarcima, u kojoj je uzidano ornamen- 
talnih komada iz doba hrvatske narodne dinastije. 

Naše je društvo i u drugomu pravcu svoga 
rada, naime sabiranju i čuvanju narodnih spome¬ 
nika, nešto i ove godine učinilo. Upraviteljstvu 
pošlo je za rukom nabaviti preko glavnog iz¬ 
vjestitelja strukovnog odbora prof. Jelića u Zadru 
sliku na ulju u naravnoj veličini, glasovitoga sr- 
dara Lazara Smiljanića, uz knjigu isprava, ođno- 
sećih se na glasovite junake srdare Petra, Iliju i 
Smoljana Smiljanića, počam od g. 1G 1 7 do XVIII. 
vijeka. To su prijepisi terminacija, dukala i odluka, 
odnosećih se na zasluge vojničke ovih narodnih 
junaka. Ova je knjiga od važnosti za narodnu 
povijest, osobito pako za narodne pjesme. 

Kako vide gospoda Članovi, i ove se je go¬ 
dine društvo Bihać u čednim granicam svoga rada 
odužilo narodu za povjerenje, koje mu dariva 
moralnom i materijalnom pripomoći. Da društvo 
u ove četiri godine svoga opstanka ne bude drugo 
učinilo, nego istražilo crkvu Gospe od Otoka i 
našlo napis Jelenin, dapače kažem više, da u pe¬ 
deset godina svoga opstanka i rada ne učini više, 
nego je ove godine učinilo, i neotkrije ništa drugo, 
to bi bilo dosta ne samo da se njegovo uteme¬ 
ljenje opravda nego da se i njegov daljnji opstanak 
sve to više obezbijedi. A društvo Bihać uhvano 
je istom na početku svoga rada, jer kaštel ansko- 
solinsko polje, gdje je društvu ponajprije istraži¬ 
vati, bogato je na našim spomenicima. Lakoma 
je zemlja, koja ih krije, te bez sustavna, neu¬ 
morna, ozbiljna rada ne da ih iz svoje utrobe. 
Ali ovakoga rada upraviteljstvo ima i imati će 
još više, ako li bude i unaprijeda kao i dosad 
uživalo Vaše povjerenje, štovana gospodo, i Vašu 
moralnu i materijalnu potporu, 

I ove godine našemu je društvu nemila smrt 
ugrabila dva člana utemeljitelja, naime Glavinića 
Mihovila nadzornika srednjih pokrajinskih škola 
i Dra. Pavla Kambera bilježnika. Sjetimo ih se i 
ovom prigodom te im u znak harnosti, što su s 
nama podupirali ovo društvo, uskliknimo ustavši 
se „Slava! u (Prisutni stojeć kliču „Slava!“) 

Prema radu našega društva, prema važnomu 
otkriću, učinjenu ove godine, bilo se je nadati — 
neka mi se dozvoli taknuti i u ovu žicu — da će 
broj članova našega društva u svim hrvatskim 
zemljama narasti, osobito pako u našemu gradu. 
Ali to se na žalost nije obistinilo. Bilježimo samo 
šest novih članova utemeljitelja, kojih će imena 
honoris causa kasnije blagajnik iznijeti. Ovo 

recimo nehajstvo pripisati je po našemu mnijenju 
okolnosti, što se naš narod uzobiČajio, da vrši 
svaku patriotiČku svoju dužnost uz udaranje talam- 
basa, naime da ju vrši reklamom. Pošto naše 
društvo, kako sam višekrat imao prigodu istaknuti, 
nije osnovano na reklami, niti u svojem istraži¬ 
vanju, niti u sabiranju sredstava za ovu svrhu, 
to mu fali veliki broj Članova, kojim se nije moglo 
podičiti niti u početku svoga osnutka. Ali ako 
mu to fali, ne fali mu, hvala Bogu, točnosti u is¬ 
plaćivanju sa strane sadanjih Članova, potpora 
od rodoljuba i vlasti, čvrste, moralne snage, da 
i malim sredstvima kroči ozbiljno, strogo znan¬ 
stvenom stazom, kojom iduć zna, da će doći 
k cilju. U to ime da Bog, kako je do sada, po¬ 
mogne i blagoslovi i naš dalji rad! 

II. Izvještaj strukovnog odbora 

o znanstvenom društvenom radu. 

A. Predsjeduik javlja: pošto glavni izvjesti¬ 
telj strukovnog odbora Dr. Luka Jelić nije mogao 
doći na lice mjesta, da razgleda otkrića, osobito 
napis kraljice Jelene, on je sam izradio o tom 
otkriću svoj izvještaj, a na temelju otisaka napisao 
je glavni izvjestitelj svoje izvješće. Za to ima- 
demo dva sasvim odjelito izrađena izvještaja, 
koja će se pročitati. Za tim pozivlje g. M. Pleti- 
kosića, da pročita svoj dnevnik iskapanja, a za 
tim perovođu g. Šegvića, da pročita oba izvještaja 
o samim otkrićima. 

1. Dnevnik iskopina u Solinu dne 22. kolo¬ 
voza do 15. prosinca 1898. 

Naše je društvo u ponedeljak 22. kolovoza 
ove godine započelo kopati u Solinu na položaju, 
zvanu od seljana „Gospin Otok" ili „Gospe od 
Otoka." 

Na podlozi učinjenih izviđa bje naloženo 
radnicima, da započmu kopanjem od temelja sada¬ 
šnjega zvonika a sa sjeverne strane i u blizini 
sadašnje crkve B. D. Marije. I zbilja prvi za- 
mahaj mašklina bijaše sretan, jer na 5 cm. ispod 
povrŠja ledine bi otkriven zid u klaku. Taj je zid 
išao od istoka prama zapadu u dubini od 5—15 
cm. ispod površine. Na takovoj pličini bi u brzo 
otkrivena mal da ne sva površina temelja zgrade, 
kako se vidi iz ovdjepriložena nacrta, (si. 186) u 
mjerama snimljena na licu mjesta Ove bazilike 
sva tri broda bijahu popločena taracom (klak, pržina 
i stučenih opeka od 6—10 cm. debljine), doČim 
ostali dijelovi bazilike nisu bili taracani. Taj seje 
tarac sav iskopao, da se bolje mogu otkriti temelji 
i da se vidi, što je ispod njega. Dalje se je išlo ko¬ 
panjem u dublje i u lijevomu prostoru atrija (III), 


kojih 30 cm. ispod površine, bje nađen ulomak na¬ 
pisana bijelomu kamenu. Kopajući dublje na istomu 
mjestu, našlo se je mnoštvo komada kamena iste 
vrsti sa slovima i bez slova. Odmah na prvi mah 
se je vidjelo, da su to komadići razbijena sarko¬ 
faga, koji je ležao u spomenutom prostoru na 
malom zidiću od jedne ruke prostih stijena u 
suho uzidanih. Pismo je ležalo okrenuto prama 
istoku, to jest prama crkvi, a sarkofag je ležao u 
dužini od sjevera prama jugu. Ulomci pisma, kao 
Što i ostali komadići sarkofaga, bijahu pomljivo 
sakupljeni i postavljeni na sigurno mjesto. 

0 tomu našašću bi namah obaviješten pred¬ 
sjednik, koji on Čas dođe u društvu g. D. K 
Šegvića, sastavi nekoliko komada, te naredi, da 
se slavi u zvona podžupske crkve blažene gospe ? 
jer da je to pismo hrvatske kraljice Jelene. Na 
taj nenadni glas zvona, sakupi se mnoštvo na¬ 
roda i kad Čuše pripovijedati, što povjest kaže o 
kraljici Jeleni, svi se od oduševljenja zanesoše i 
svakomu se u oku zasja suza radosnica. Pošto se 
raznio o tomu glas širom naše domovine, nasta- 
jaćih dana narod je hrlio pojedince i na bu¬ 
ljuke, te se je svaki potanko htio obavijestiti, 
gdje počivahu kosti njihovih kraljeva. 

Osobito mi je istaknuti, da je zemlja koli 
pri ulazu bazilike, toli okolo mjesta, gdje je 
stajao Jelenin grob, unutra i van zidova, izgle¬ 
dala izgorena, kao što i sami ulomci njezina sarko¬ 
faga izgledaju izgoreni, kao da su pod ognjem 
stajali. Uza sam sarkofag bje nađeno nešto pe¬ 
pela, tri zahrđala noža razne veličine, te ribjih i 
živinskih kostiju, doČim u blizini istoga nije se 
našla niti jedna ljudska kost. 

Oko same bazilike van zidova sa zapada, sje¬ 
vera i istoka, odgrnulo se mnogo grobnica iz 
raznih kasnijih doba. Ti grobovi leže u raznim 
položajima, te prosto i prostim kamenjem obzi¬ 
dani, a pokriveni koji prostim pločama, koji ko¬ 
madima razbijenih sarkofaga. Sa južne strane ove 
bazilike bilo je također takovih grobova ali su 
bili porušeni, kako pripovijedaju Solinjani, prije 
20 godina, kada su se dublji temelji sadašnjoj crkvi 
podignuli, koja je tik uz staru crkvu sagrađena. 
Također i unutar zidova otkrila su se takova dva 
prosta groba: jedan u lijevom krilu narteksa (slika 
136, br. 16), a drugi u istomu narteksu ispod ulaza u 
glavni brod (br. 17). Osobitu je pažnju svratio na se 
grob izvan zidova na sjevernoj strani apside, koji 
leži tik uza zid (br. 20.), jer je bio obzidan sa orna- 
mentiranim ulomcima staro-hrvatskoga doba. Ovi 
su se ulomci pokupili, a grob se je obzidao prostim 
kamenjem. Osim tih grobnica, u kojima je bio 
samo po jedan kostur, iskopalo se je mnogo 




Izvještaj pete glavne skupštine „Bihaća". 


197 


kostura, prosto u zemlji zakopanih, iz starijeg i 
novog doba. Sve su se kosti pomljivo sakupile, 
kao što i one iz groba, ležećega u lijevomu krilu 
narteksa, te su se zakopale sve skupa u sadašnje 
solinsko groblje tik na istoku jedne i druge crkve. 
Kostur iz groba pod ulazom u glavni brod, jer dobro 
sačuvan (br. 17.), bje izvađen i u jednoj škrinjici 
predan gosp. predsjedniku Buliću. 

Osim spomenutih stvari, nađenih unutar zi¬ 
dova bazilike i okolo istih izvana, bijahu na¬ 
đeni i ovi predmeti; nekoliko arhitektonskih ko¬ 
mada iz hrvatskoga doba, (si. 137 br. 6.) ulomaka 
napisa iz rimskoga doba, jedna cijela i nešto hrbina 
rimskih zemljanih svjetiljaka, puceta, više komada 
bakrenoga rimskoga zahrđala novca, čavala, igala 
od bjelokosti, komada mozajika, dva komada raz¬ 
bijenih mramornih kipova, jedna kamenica pepel- 
nica bez poklopca, izvrnuta naopako, pa uzidana 
u zidovima kao prosti materijal, korintski kapitel 
od bijela mramora, komad poklopca sarkofaga 
od bijela mramora, u jednom komadu dva kipa 
razbijena od bijeloga mramora, baza od bijele 
stijene i gdjekoja lijepa bijela stiena. Svi ovi 
predmeti, kao što i oni, koje ću kašnje spome¬ 
nuti, bijahu predani g. predsjedniku na pohranu. 

Ispred same spomenute bazilike otkrili se te¬ 
melji druge zgrade, koja ne stoji u nikakovoj 
simetričnoj svezi sa prvom, a i sami su joj te¬ 
melji u većoj dubljini. Puna je prosto sazidanih 
grobova iz rimskoga doba, ležećih u svakomu smjeru, 
neki ispod temelja, a neki povrh njih. U svakomu 
je po kostur, u nekim i dva i tri. 

Ova se zgrada sastoji iz dva glavna odjela, 
jedan veći, a drugi manji. Dužina većega odjela 
J, K, L, H , leži sa sjevero-zapadne strane prama 
južno-istočnoj, a dva joj glavna pobočna zida I, 
H i K , L idu ispod sadašnje crkve, radi čega se 
je moralo prestati dalje ih odgrtati. Razdijeljena 
je u dva dijela presjeČnim zidom A, R. 

Drugi manji odjel ove zgrade S , L, R , V 
ide pravcem od sjevero-istoka prama jugozapadu; 
njegovi tragovi svršavaj u taman pod temeljima treće 
zgrade, koja izgleda kao paČetvorina P M, N, 0. 

Usprkos dubokomu kopanju do živca, ovim 
se zgradama nije našlo daljega traga Temelji, 
koji izgledaju kao paČetvorina, iz kasnijega su 
doba, a to se vidi po klaku i načinu zidanja zida. 

U zgradi, što izgleda kao paČetvorina nije se 
našao nikakav predmet, doČim se je u onoj 
drugoj našlo više komada igala od bjelokosti, 
bakrena tava bez ručice, staklenih igralica, pu¬ 
ceta, jedan šuplji komad od bijele kosti izrađen, 
bakrenih i gvozdenih čavala, kocaka od mozajika, 
opeka sa pečatom tvornice, od novca više komada 


bakrenoga rimskoga, jedan mletački, jedan repu¬ 
blike dubrovačke, jedan Marije Terezije, svi od 
bakra. 

Osim tih zgrada bijaše otkriven žlijeb, koji pre¬ 
sijeca mal da ne cijeli Gospin Otok, tekući od sjevero¬ 
zapada prama jugoistoku. Taman u blizini sadašnje 
crkve i malo prvo spomenutih zgrada pokriven 
je pločama od modraca P30 11 *. dugim, 0*50—0*90 m - 
širokim, a 0’20 m - debelim. Povrh tih ploča bilo 
je nabacano neotesana prostoga kamena u obliku 
zida u suho. Na dnu žlijeba nalazi se cijelom 
njegovom dužinom pločnik, dočim su mu pobočni 
zidovi lijepo uzidani malim kamenjem. Mjesti¬ 
mice ovi su se zidovi porušili klonuvši jedan 
prama drugomu. Na sjevero-zapadnoj je strani 
pretrgnut i zbog brijega izlazi van površine, te 
mu nema dalje traga. Jugo-istočni mu dio ulazi 
u korito „Jankove mlinice" i tu prestaje. 

Zemlja iskopana iz žlijeba sive je boje, a iz¬ 
gleda kao taložina od raznih otpadaka. U njemu 
se je našlo zemljanih, opečnih i staklenih hrbina, 
raznih ulomaka mramora i bijele stijene, komada 
zahrđala gvožđa i čavala, više komada rimskoga 
bakrenoga novca i jedan komad srebrna, te muogo 
živinskih kostiju. 

Kada se je odgrtao žlijeb, moralo se je poru¬ 
šiti ogradu sadašnje crkve, koja je ograda iz 
onoga vremena, iz kojega je stara crkva, što je 
bila pred ovom, koja je izgorjela g. 1875 Rušeći 
tu ogradu našlo se je u njoj 3 ulomka napisa 
rimskoga doba i jedan ulomak lijepo izrađena 
praga iz starohrvatskoga doba (si. 137 br. 4.) 

Napokon bjehu odgrnuti temelji posebne 
neke zgrade, udaljene kojih 20 m. od žlijeba 
prama zapadu. Temelji su joj ležali ispod same 
površine, a dužina joj je tekla prama već gore 
opisanim zgradama. Zidovi njezini, sa sjevero¬ 
istočne strane, ležali su pod samom površinom sa 
jednim redom stijena, a ispod njih je namah sa¬ 
drena tvrdina Zgrada je razdijeljena presječnim 
zidovima u dva dijela: veći i manji. U samom 
istočnom zidu manjega odjela uzidana je Čatrnja, 
kojoj na dnu sa svih strana izvire bistra voda. 
Bunar je dole širi, a gore uži i na okrug. Tu se 
našlo okolo jugozapadnoga zida mnogo opečnih 
hrbina od raznih velikih i malih posuda iz rim¬ 
skoga doba, kao čupa, Čupića, crijepova i opeka. 

Pri kopanju od velike su dangube bile rad¬ 
nicima žile dvajuh stoljetnih brijestova, koje su 
sve zidove prorovale i za kamenje srasle, a rasli 
su taman jedan blizu drugoga na južnom kutu 
pred atrijem bazilike, kod slova H i br. 17. slike 
13(>. Brijestovi su sa mnoštvom žila iz temelja iz¬ 
vađeni, izsjeČeni i ispiljeni na velike komade. 

Na njima su bila smještena solinska zvona, koja 
su na društveni račun bila premještena na novi 
zvonik, načinjen od greda i dasaka, (slika 139.) 
Također uzduž cijeloga žlijeba bilo je mnoštvo 
brijestovih žila, koje su priječile, da se nije moglo 
dosta brzo raditi. 

Pošto je sve otkrivene zgrade prof. Bezić 
točno narisao, prešlo se je na zasipanje istih. Pri 
toj se je radnji imala osobita pomnja, da ne bi 
iz već iskopane zemlje izišao koji ulomak Jele¬ 
ni na napisa. Radnici su svaki kamenčić me¬ 
tali na stranu, sve se je oprezno pretraživalo, ali 
na žalost nije se ništa više našlo. 1 2 

Iza kako su se sve zgrade zagrnule, pokušalo 
se je kopati po raznim drugim položajima po 
otoku, e da bi se još čemu našao trag, nu uzalud. 

Od početka radnje 22. kolovoza do svrhe 
dne 15. prosinca nije se neprekidno radilo, nego 
se je posao više puta prekinuo, i to kad bi god 
bilo kišovito ili blatna zemlja, 5 dana radi blag¬ 
dana Male Gospe, više dana u jamatvi, pak od 
26. listopada do 22. studenoga radi poljskih 
poslova. 

Dnevnice i nedjeljni iskazi radnika prikazi¬ 
vani su upraviteljstvu našega društva. 

2. Izvještaj predsjednika o crkvi sv. 
Marije od Otoka i nadgrobnom napisu 
kraljice Jelene. 1 

3. Izvještaj glavnog izvjestitelja strukovnog 
odbora Dra Luke Jelića o istom pređmetu .2 

B. Član strukovnog odbora g. Pavao Ergovac 
čita izvještaj o iskapanjima u kaštelanskom polju. 

Izvještaj člana strukovnog odbora g. Pavla Er - 
govca o nekojim iskapanjima u kaštelanskom 
polju. 

Braća Medić pok. Josipa iz Štafilića, krčeći 
mjeseca kolovoza g. 1898 na vlastitoj zemlji 
,,Stomrata w porezne općine Štafilić, Čest. zem. 
411, naiđoše na velik skup starinskih grobova, 

1 Upraviteljstvo društva dalo je opet naknadno 
od20.do21 siječnja god 1901. ovdje kopati,te opet 
pretražilo pomnjivo svu zemlju ovdje prorovanu, 
nebi li se našao koji ulomak napisa kraljice Je¬ 
lene. Bilo sve uzalud: ništa se ne našlo. Ovih 
istih dana dozvolom crkovinarstva porušilo se je 
i južni zid ograde okolo crkve, ne bi li se u 
njemu našao uzidan koji ulomak napisa ili arhi¬ 
tektonski komad. Nenašlo se baš ništa. 

Upravitelj stvo. 

2 Obzirom na kratkoću vremena ova dva 
izvještaja bjehu samo u glavnim potezim priop¬ 
ćena u sjednici. Budući se pako odmah iza ove 
sjednice glavni izvjestitelj prof. Dr. Luka Jelić 
odrekao svoje Časti i pitao da mu se povrati njegov 
izvještaj, to isti ovdje nije tiskan, 


među kojima se osobito ističe jedan sarkofag. 
Možda je ovo groblje od veće važnosti, pošto je 
otkrito u neposrednoj blizini poznate crkve sv. 
Marte, do dvije stotine koračaja k sjevero¬ 
istoku iste. 

Većina gore naznačenih grobova, bijaše sasvim 
prosta, sa četiri jednostavne ploče nespretno slo¬ 
žene jedna do druge, sačinjavahu poslijednje po¬ 
čivalište običnih smrtnika, dočim istaknuti sarko¬ 
fag, koji je od lijepo tesanoga kamena, mogao 
lako sadržavati mrtve ostanke kojega odličnika. 
Groblje je zaprem do površinu do 400 m2 

Već gore spomenuti sarkofag otkriše baš u 
sredini groblja, pod površinom duboko l*20 m - sa 
temeljem podzidanim u klak. DoČim ga otkopaše, 
opaziše, da je sav razkomadan — prigodom prvog 
krčenja — u 5 većih komada, a fino isklesan iz 
vapnenca kamena; oni ga opet ponovno razko- 
madaše, e da ga uzmognu iznijeti van iz dubljine 
zemlje, gdje bijaše sasut. Poklopac je bez običnih 
kod rimskih sarkofaga akroterija; razmjeri su mu, 
u koliko se dadu približno ustanoviti: izvanjska 
duljina P50 m -, širina l*00 m , dubljina OSO 111 , a de¬ 
bljina 0.10 m - Unutri nađoše od zapada prama 
istoku orijentirane ostanke ljudskoga kostura sa 
prilično dobro sačuvanom lubanjom. 

Uz ovaj sarkofag otkriše ulomak praga, u 
obliku brojke 7; u ostalim grobovima nađoše ne¬ 
koje hrđom istrošene novce, svojedobno predate 
c. kr. arheološkom muzeju u Spljetu, od kojih 
se je mogao samo jedan raspoznati, da je naime 
cara Klaudija. Sav opisani prostor pretražiše 
vlasnici najpomnije, ali ne nađoše nikakva zani- 
miva i važna predmeta. 

Mate RaŠić iz Štafilića, krčeći na vlastitoj 
zemlji ,,Križić M čest. zem. 431 porezne općine 
Štafilića, do 100 koračaja istočno gore opisanim 
grobovima, otkri zid pod površinom zemlje l*50 m - 
pod južnoistoČnom ledinom (međašem) svoga 
vinograda. Taj zid u klak, širok 0 50 m u koliko 
je otkrit, mjeri duljine 20 m , ali se ne može bez 
daljnjeg otkapanja ustanoviti, da li se nastavlja, 
pošto je preveć duboko zašao u ledinu vlasti¬ 
tosti Marijana Krečak pok. Petra iz Štafilića, čest. 
zem. 429, gdje se je pred kakovih 15 godina 
našao napis rimskoga veterana, sada Čuvan u 
spljetskom muzeju. Po tome izgleda, da je tu 
bilo više zgrada na okupu. 

Na zemlji „Križić ‘ braće Perišić pok. Ivana iz 
Štafilića, Čest. zem. 133, ispod gore opisane BaŠićeve 
zemlje vide se dva ulomka stupa iz prostog kamena, 
duga l*20 m - a debela u promjeru 0*42 do 0*50 rn - 
— Po gomilama naokolo nabacanim, krcatim 

ulomcima opeka i crijepova od žara itd., regbi, da 
je tu bilo zgrada. 

Brada Vuletin Stjepanovi iz Novoga, krčeći 
mjeseca kolovoza 1898. na zemlji „Mir“ Čest. 
zem. 275, uprav na sjeveroistok do KlobuČkog 
dvorca, od istoga udaljeno 15™. nađoše u dubini 
od O bOm. 3 ploče uzidane u obliku pravilnog 
četverokuta (četvrta ploča fali), udaljene jedna od 
druge 3™< Razmjer ovih ploča od kamena smr- 
delja jest slijedeći: duljina 0*80 m *, širina 0*70 m -, 
a debljina 0*20 m - Sjevero-zapadno od ovih ploča, 
vide se tragovi 2 m - duga zida, koji teče od istoka 
prama zapadu; dakle uprav prama KlobuČcu. 
Južno od ovih ploča također se vide tragovi zida 
u klak za 9 m - duljine, orijentirana kao gornji. 
Nad temeljem potonjeg zida, otkriše ulomak stupa 
iz čvrstoga bijeloga vapnenca, dug l*G6 m - sa dolj- 
njim promjerom od 0*52 m -, a gornjim od 0*46 m 


Isti vlasnici još otkriše na pomenutoj zemlji 
,,Mir u mjeseca rujna 1898 temelj uzdužnog zida, 
orijentiran od sjevero-istoka k jugo-zapadu. Ovaj 
zid tecijaše od skrajnje tačke krčevine Vuletin za 
20 m * upravo do dušobrižničkoga stana (vidi iz¬ 
vješće „Bihaća 44 1897) Otkriše još i poprječnih 
zidova smjerom južnim i sjevernim. Napokon ista 
braća Vuletin početkom studenoga, 65 m - istočno 
od Klobučca, otkriše dva ulomka kamene ploče 
turnja (vinske preše), duga po l*40 m , debela po 
0*30 — 0'40 ra -, oba sasvim podobna onoj ploči turnja, 
otkritoga 1897 sjevero-istoČno od Klobučca. Ovo 
je novi dokaz, da vinogradarstvo na klobučkom 
posjedu, bijaše u velike razgranjeno. 

III. Izvještaj blagajnika g. prof. Ivana Ben- 
zona o ekonomičnom stanju društva. 


Račun za godinu 1898. 


I m a t i. 

1. Imovina po računu 26. XII. 1898. Kr. 6125*32 


2. Od Članova utemeljitelja . . . „ 281*00 

3. Od članova godišnjih .... „ 324*00 

4. Pripomoć od c. kr. ministarstva 

nastave.„ 1000*00 

5. Pripomoć od visokog zem. đalm. 

odbora.„ 400*00 


6. Pripomoć kr. hrv.-slav.-dalm. vlade „ 200*00 

7. Pripomoć od si. spljetske općine „ 200*00 

8. Pripomoć od si. hvarske općine „ 20*00 

9. Darovao biskup Strosmajer . . „ 400*00 

10. Darovali Fr. Bradie i I. Bulić . „ 11*88 

11. Darovao Janko Rogoz . . . . „ 10*00 

12. Od kamata.. 322*68 

Ukupno Kr. 9297*88 


Dati. 

1. Iskapanje u Solinu ..... Kr. 891*80 

2. Najmovina zemlje u „Mirima* i 

„Rižinicama 4 za g. 1898 . . . „ 179*00 

3. Za fotografije umjetnina hrvatskih 

u Mlecima.100*00 

4. Za sliku Smiljauića uz okvir i 

isprave . ..„ 374*00 

5. Kancelarijske potrebe, biljegovina, 

pošiarina, podvorba itd. . . . „ 105*40 

6. 20 dionica prve pučke banke u 

Spljetu.„ 3200*00 

7. Položeno kod prve pučke banke 

na knjižici. 4200*00 

8. U gotovini.„ 247*68 

Ukupno Kr. 9297*89 

Prihod.Kr. 9297*88 

Izkođ.,, 1650*20 


Pretičak Kr. 7647*68 


Pregledano, našlo se u potpunom redu. Kaštel Sućurac 24. prosinca 1898. 


U Spljetu 22. prosinca 1898. 


Prof. Ivan Benzon, 
blagajnik. 


PregledaČi: 
pop. Ivan Lubin, 

(Drugi član pregledatelj malo dana prije umro). 

Kroz godinu 1898 upisalo se je u naše društvo 
šest novih Članova utemeljitelja: g. Ferdo Heffler, 
kateheta u Križevcima sa svotom od 100 kruna, 
općina u Sućurcu, Izak Morpurgo u Spljetu, 
Ivan pl. Trnski u Zagrebu, Dujam Mikačić u 
Spljetu, društvo „Napredak" u Spljetu i 8 člana 
godišnja naime: Angjeo o. Cvitanić, župnik u 
Baškoj vodi, Don Petar Melada, župnik u Morteru 
i Ante Staničić, posjednik u BaŠkojvodi. 

IV. Izbor odstupajueih upravitelja. 

Mate Jankov predlaže, neka se potvrdi stara 
uprava, a na mjesto pok. Dr. Pavla Kambera 
neka se izabere pregledačem računa g. Dujam 
Mikačić. (Primljeno). 

V. Konačno uređenje ođnošaja sa bracom 
Katalinie pok. iz Novoga glede zemljišta na 
,,Mirima“. 

Predsjednik javlja skupštini otačbeničku su¬ 
sretljivost te braće naprama društvu, jer su voljni 
mjesto dosada njega godišnjega najma od 20 for. 
i za čuvanje same zgrade staroga dvorca primiti 
odštetu od 50 forinta jednom za uvijek. (Prima 
se jednoglasno). 

VI. Nabava slučajna zemljišta u „Rižini- 
cama“ u solinskom polju. 

Predsjednik javlja, kako bi bilo korisno po 
društvo, kad biše kupilo nekoliko vriti zemljišta 
u Rižiuicama, gdje se kopa.Isplatilo bi se to u ne¬ 
koliko godina današnjom najmovinom. Kad pre¬ 
stane svrha, te se zemljište proruje, bit će lako 
opet ga prodati uz iste, ako ne uz bolje uvjete. 


Prof. Dr. Josip Aranza predlaže, da se stvar 
pusti u ruke upraviteljstva, da prema okolnostima 
kupi onoliko vriti, koliko cijeni, da je potrebito 
(Prima se). 

Predsjednik javlja, kako je crkovinarstvo 
seoske crkve u Solinu za odštetu prorovane Gospine 
livade i porušenog zida za iskapanja starina pi¬ 
talo samo 120 for. Uvaživ, da je cijena umje¬ 
rena, predlaže skupštini na prihvat. (Prima se 
jednoglasno). 

Obzirom na važnost otkrića kod svete Ma¬ 
rije od Otoka, osobito obzirom na okolnost, što 
je tu otkrivena stara hrvatska bazilika i nadgrobni 
napis kraljice Jelene, predsjednik predlaže, da se 
uzida spomen-ploča u zvoniku, koji bi se doskora 
imao graditi, te da se na vječnu uspomenu potom¬ 
cima, nariše tloris te otkrivene bazilike, a ispod 
njega dotični napis. U tu svrhu moli skupštinu, 
da dade ovlaštenje upravi, da na svoje vrijeme 
to izvede i učini dotični potroŠak. (Prima se 
jednoglasno). 

Predsjednik zatim javlja, da je upraviteljstvo 
nabavilo u Zadru za 180 for. uljenu sliku slavnoga 
kotarskog junaka Smiljanića i nekoliko isprava 
o toj obitelji, jer mu srce nije dalo, da dozvoli, 
da se to prodade u tuđinu, kao što je bio naumio 
vlasnik, te moli skupštinu da odobri taj trošak 
(Odobrava se). 

VII. Eventualni predloži. 

Prof dr. Josip Aranza predlaže, da se izrazi 
upravi zadovoljstvo nad uspješnim i upravo krasnim 
radom. Skupština prima i kliče Živio! 

Tim je iscrpljen dnevni red i skupština je 
zaključena. 



